3. pielikums
Ministru kabineta

2021. gada 1. aprīļa

noteikumiem Nr. 205

**Kritēriji nevalstisko organizāciju deleģēto pārstāvju un viņu aizvietotāju vērtēšanai darbam Sabiedrības integrācijas fonda padomē**

|  |  |  |
| --- | --- | --- |
| Nr.p. k. | Kritērijs | Punktu skaits |
| 1. | **Kandidāta vai viņa aizvietotāja darbības pieredze biedrībā vai nodibinājumā, kā arī pilsoniskā aktivitāte un sabiedriski nozīmīga aktivitāte un tām pielīdzināma darbība pēdējo triju gadu laikā:** |
| 1.1. | kandidāta vai viņa aizvietotāja kopējā darbības pieredze biedrībā vai nodibinājumā nepārsniedz vienu gadu | 1 |
| 1.2. | kandidāta vai viņa aizvietotāja kopējā darbības pieredze biedrībā vai nodibinājumā ir lielāka par vienu gadu, bet nepārsniedz trīs gadus | 2 |
| 1.3. | kandidāta vai viņa aizvietotāja kopējā darbības pieredze biedrībā vai nodibinājumā pārsniedz trīs gadus | 3 |
| 2. | **Kandidāta vai viņa aizvietotāja pieredze un izpratne vienā vai vairākās no šādām jomām:****a) kultūra un māksla;****b) izglītība (interešu izglītība), pētniecība un sports;****c) sociālie pakalpojumi un veselība;****d) vide, sociālā un kopienas attīstība;****e) interešu aizstāvība un līdzdalība politikas veidošanā;****f) filantropija, brīvprātīgais darbs;****g) mazākumtautības;****h) mediji un žurnālistika;****i) citas fonda stratēģijā noteiktās jomas** |
| 2.1. | kandidāta vai viņa aizvietotāja pieredze un izpratne vienā vai vairākās no minētajām jomām ir vērtējama kā vāja | 1 |
| 2.2. | kandidāta vai viņa aizvietotāja pieredze un izpratne vienā vai vairākās no minētajām jomām ir vērtējama kā viduvēja | 2 |
| 2.3. | kandidāta vai viņa aizvietotāja pieredze un izpratne vienā vai vairākās no minētajām jomām ir vērtējama kā augsta | 3 |
| 3. | **Kandidāta vai viņa aizvietotāja vadības, komunikācijas, argumentācijas, sadarbības un stratēģiskās plānošanas prasmes:** |  |
| 3.1. | kandidāta vai viņa aizvietotāja vadības, komunikācijas, argumentācijas, sadarbības un stratēģiskās plānošanas prasmes ir vērtējamas kā zemas (kandidāts vai viņa aizvietotājs nevēlas uzņemties komandas vadību vai atbildību par citiem komandas dalībniekiem. Lēmumu pieņemšanā paļaujas uz sava amata autoritāti un uzspiež savu viedokli. Kandidāts vai viņa aizvietotājs nespēj formulēt savas domas, aizstāvēt savu viedokli, atbildēt uz jautājumiem. Kandidātam vai viņa aizvietotājam trūkst stratēģiska redzējuma vai vēlmes apzināt jaunus stratēģiskos virzienus) | 1 |
| 3.2. | kandidāta vai viņa aizvietotāja vadības, komunikācijas, argumentācijas, sadarbības un stratēģiskās plānošanas prasmes ir vērtējamas kā viduvējas (kandidāts vai viņa aizvietotājs informē un iesaista komandas dalībniekus kopīgo lēmumu pieņemšanā, izskaidro sarežģītas idejas un plānus vienkāršā veidā. Kandidāts vai viņa aizvietotājs spēj formulēt un aizstāvēt savu viedokli, skaidri atbild uz jautājumiem. Kandidāts vai viņa aizvietotājs spēj noteikt darbības mērķus un plānus, lai nodrošinātu atbilstību stratēģiskajam virzienam. Spēj novērtēt atšķirību starp esošo stāvokli un vēlamo attīstības virzienu nākotnē) | 2 |
| 3.3. | Kandidāta vai viņa aizvietotāja vadības, komunikācijas, argumentācijas, sadarbības un stratēģiskās plānošanas prasmes ir vērtējamas kā augstas (kandidāts vai viņa aizvietotājs aktīvi un pēc paša iniciatīvas uzņemas līdera lomu un spēj efektīvi organizēt komandas darbu. Uzņemas pilnu atbildību par komandas darba rezultātiem. Kandidāts vai viņa aizvietotājs spēj formulēt un argumentēt savu viedokli, skaidri un paplašināti atbild uz jautājumiem. Kandidāts vai viņa aizvietotājs spēj definēt vīziju un stratēģiju plašāku valsts attīstības mērķu kontekstā, spēj raksturot vīziju un vērtības saprotamā un viegli uztveramā veidā, lai panāktu komandas līdzdalību) | 3 |
| **Maksimālais punktu skaits** | **9** |

Kultūras ministrs N. Puntulis